CELEX: 32006R1729
Language: lt
Date: 2006-11-23 00:00:00
Title: 2006 m. lapkričio 23 d. Komisijos reglamentas (EB) Nr. 1729/2006, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir III priedų nuostatas dėl firokoksibo ir triklabendazolo   (Tekstas svarbus EEE)

24.11.2006   
            
            
               LT
            
            
               Europos Sąjungos oficialusis leidinys
            
            
               L 325/6
            
         
      KOMISIJOS REGLAMENTAS (EB) Nr. 1729/2006
   2006 m. lapkričio 23 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir III priedų nuostatas dėl firokoksibo ir triklabendazolo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 straipsnį ir 4 straipsnio trečią pastraipą,
   atsižvelgdama į Veterinarinių vaistų komiteto suformuluotas Europos vaistų agentūros nuomones,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas veterinariniuose vaistuose maistui skirtiems gyvūnams, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Išnagrinėjus paraišką didžiausiam firokoksibo likučių kiekiui arklinių šeimos gyvūnuose nustatyti ir siekiant baigti nedidelį mokslinį tyrimų pagrindimą, manoma, kad tikslinga įtraukti firokoksibą į Reglamento (EEB) Nr. 2377/90 III priedą, skirtą arklinių šeimos gyvūnams.
            
         
               (3)
            
            
               Triklabendazolas yra įtrauktas į Reglamento (EEB) Nr. 2377/90 I priedą, skirtą galvijų ir avių raumenims, inkstams ir kepenims, išskyrus gyvūnus, kurių pienas skirtas žmonėms vartoti. Išnagrinėjus paraišką šiam didžiausiam jo likučių kiekiui pakeisti, manoma, kad tikslinga įtraukti triklabendazolą į tą priedą, skirtą visų atrajotojų raumenims, riebalams, kepenims ir inkstams, išskyrus gyvūnus, kurių pienas skirtas žmonėms vartoti, pakeičiant didžiausio likučių kiekio vertes.
            
         
               (4)
            
            
               Todėl Reglamentą (EEB) Nr. 2377/90 reikėtų atitinkamai iš dalies pakeisti.
            
         
               (5)
            
            
               Iki šio reglamento taikymo pradžios turėtų būti numatytas pakankamos trukmės laikotarpis, kad valstybės narės, atsižvelgdamos į šio reglamento nuostatas, galėtų padaryti visus reikiamus pakeitimus leidimams pateikti į rinką atitinkamus veterinarinius vaistus, išduotiems pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2).
            
         
               (6)
            
            
               Šiame reglamente nustatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I ir III priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2007 m. sausio 21 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2006 m. lapkričio 23 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1451/2006 (OL L 271, 2006 9 30, p. 37).
   
      (2)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      PRIEDAS
      A.   Į Reglamento (EEB) Nr. 2377/90 I priedą įtraukiama ši medžiaga:
      2.   Medžiagos, veikiančios parazitus
      2.1.   Medžiagos, veikiančios endoparazitus
      2.1.3.   Benzimidazoliai ir pro-benzimidazoliai
      
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšys
                  
                  
                     DLK
                  
                  
                     Tiriamieji audiniai
                  
               
                     „Triklabendazolas
                     
                  
                  
                     Ekstrahuojamų likučių, kurie gali būti oksiduoti į ketotriklabendazolą, suminis kiekis
                  
                  
                     Visi atrajotojai (1)
                     
                  
                  
                     225 μg/kg
                  
                  
                     Raumenys
                  
               
                     100 μg/kg
                  
                  
                     Riebalai
                  
               
                     250 μg/kg
                  
                  
                     Kepenys
                  
               
                     150 μg/kg
                  
                  
                     Inkstai
                  
               
      B.   Į Reglamento (EEB) Nr. 2377/90 III priedą įtraukiama ši medžiaga:
      5.   Priešuždegiminės medžiagos
      5.1.   Nesteroidinės priešuždegiminės medžiagos
      5.1.4.   Sulfoninti fenil laktonai
      
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšys
                  
                  
                     DLK
                  
                  
                     Tiriamieji audiniai
                  
               
                     „Firokoksibas
                         (2)
                     
                  
                  
                     Firokoksibas
                  
                  
                     
                        Arklinių šeimos gyvūnai
                     
                  
                  
                     10 μg/kg
                  
                  
                     Raumenys
                  
               
                     15 μg/kg
                  
                  
                     Riebalai
                  
               
                     60 μg/kg
                  
                  
                     Kepenys
                  
               
                     10 μg/kg
                  
                  
                     Inkstai
                  
               
      
         (1)  Nevartotinas gyvūnams, kurių pienas skirtas žmonėms vartoti.“
      
         (2)  Laikinas DLK nustoja galioti 2007 m. liepos 1 d.“